Lyndon B. Johnson Space Center

Lyndon B. Johnson Space Center (JSC) on Nasan miehitettyjen avaruuslentojen keskus Houstonissa, Texasissa. Avaruuskeskuksen maan lahjoitti aikanaan Ricen yliopisto.

JSC:iin on sijoitettu miehitettyjen avaruuslentojen lennonvalvontakeskus (Mission Control Center (MCC-H)). Sukkulalentojen päätyttyä Yhdysvalloilla ei toistaiseksi ole omia miehitettyjä avaruuslentoja mutta MCC-H toimii ISS-avaruusaseman valvojana. JSC on myös Nasan astronauttien pääasiallinen koulutuskeskus. Keskuksessa työskentelee yli 15 000 henkilöä.

Avaruuskeskukseen on tallennettu lentokykyinen Saturn V -kantoraketti.

Historia
Keskuksen sijoittamiseen Houstoniin vaikutti Texasista kotoisin ollut silloinen senaattori, myöhempi presidentti Lyndon B. Johnson. Keskus avattiin vuonna 1961, ja sai nykyisen nimensä Johnsonin kuoltua 1973. Täydessä toimintakunnossa keskus oli vuonna 1965.

Keskukseen rakennettiin Apollo-kuulentojen jälkeen 1970-luvulla kuunäytelaboratorio. Osaa näytteistä säilytetään laitoksen erityistiloissa eikä niitä anneta tutkittaviksi tilojen ulkopuolelle.

Katso myös

John F. Kennedy Space Center

Lähteet

Viitteet

Avaruuskeskukset
Houstonin rakennukset ja rakennelmat
Space Center
Nasa